Príloha č. 6 súťažných podkladov
____________________________________________________________________________________________________
Príloha č. 8 súťažných podkladov
_________________________________________________________________________________________________________

[bookmark: _Hlk163313938]odôvodnenie použitia rokovacieho konania so zverejnením
podľa § 70 zákona č. 343/2015 Z. z. o verejnom obstarávaní a o zmеnе a doplnení niektorých zákonov v znení neskorších predpisov
1. Zoznam skratiek
CPV	Common Procurement Vocabulary (jednotný klasifikačný systém pre verejné obstarávanie)
GES 	garantovaná energetická služba
MaR	meranie a regulácia
MV SR 	Ministerstvo vnútra Slovenskej republiky
M&V	meranie a verifikácia (Measurement and Verification)
OO PZ	Obvodné oddelenie Policajného zboru
SP		súťažné podklady
ZTI		zdravotnotechnické inštalácie 
2. Identifikácia zákazky
2.1. Názov zákazky: 
„Košice – OO PZ, rekonštrukcia a modernizácia objektu pomocou GES“.
2.2. Verejný obstarávateľ:
Ministerstvo vnútra Slovenskej republiky
Pribinova 2, 812 72 Bratislava
IČO: 00151866
2.3. Druh zákazky:
Služby, ktorých súčasťou je poskytovanie garantovanej energetickej služby podľa zákona č. 321/2014 Z. z. o energetickej efektívnosti, vrátane súvisiacich stavebných, technologických, projektových, servisných, prevádzkových a modernizačných plnení.
2.4. CPV kódy:
Hlavný predmet:
[bookmark: _Hlk225556850]Hlavný slovník
· 71314000-2 – Energetika a súvisiace služby
Doplnkové predmety:
Doplnkový slovník:
· [bookmark: _Hlk225556918]45216111-5 – Stavebné práce na objektoch policajných staníc
· 45210000-2 – Stavebné práce na stavbe budov 
· [bookmark: _Hlk225556929]50700000-2 – Opravy a údržba vnútornej inštalácie budov 
· [bookmark: _Hlk225556940]71320000-7 – Inžinierske projektovanie
· 71300000-1 – Inžinierske služby 
2.5. Predpokladaná hodnota zákazky:
1 420 539,50 EUR bez DPH
2.6. Zvolený postup:
Rokovacie konanie so zverejnením podľa § 70 zákona o verejnom obstarávaní.
3. Legislatívny rámec
3.1. Rokovacie konanie so zverejnením je osobitný postup zadávania zákazky, ktorý verejný obstarávateľ môže použiť len za podmienok ustanovených v § 70 zákona č. 343/2015 Z. z. (ďalej len „zákon o verejnom obstarávaní“).
3.2. Podľa § 70 ods. 1 písm. c) zákona o verejnom obstarávaní môže verejný obstarávateľ použiť rokovacie konanie so zverejnením, ak vzhľadom na povahu, zložitosť alebo právne a finančné podmienky zákazky alebo riziká s nimi spojené nie je možné zadať zákazku bez predchádzajúceho rokovania.
3.3. Verejný obstarávateľ posúdil charakter, rozsah, technické a prevádzkové väzby, zmluvné a finančné podmienky a riziká predmetnej zákazky a dospel k záveru, že podmienky podľa § 70 ods. 1 písm. c) zákona o verejnom obstarávaní sú splnené.
4. Základná charakteristika predmetu zákazky
4.1. Predmetom zákazky je komplexná rekonštrukcia, modernizácia a energetická obnova objektu Obvodného oddelenia Policajného zboru Košice (ďalej len „Objekt“) prostredníctvom GES v spojení s realizáciou stavebných, technologických, inštalačných a modernizačných opatrení. 
4.2. Objekt OO PZ Košice sa nachádza na adrese Pribinova 6, 040 01 Košice. Ide o plne podpivničený objekt v radovej zástavbe v blízkosti centra mesta Košice s obdĺžnikovým pôdorysom. Objekt má štyri nadzemné podlažia a jedno podzemné podlažie. Na nadzemných podlažiach sa nachádzajú najmä kancelárske priestory, zasadacie a zhromažďovacie priestory, kuchynky a sociálno-hygienické zázemie; v podzemnom podlaží sa nachádza plynová kotolňa, hlavný uzáver vody a nevykurované skladové priestory. Objekt sa využíva ako administratívny a riadiaci objekt Obvodného oddelenia Policajného zboru na výkon štátnej správy. Bežná administratívna prevádzka Objektu je najmä počas pracovných dní v čase úradných hodín; vybrané priestory sú prevádzkované v režime 24/7. Objekt sa nachádza v pamiatkovej zóne mesta Košice.
4.3. Predmet zákazky sa člení na:
· Opatrenia GES – jadro GES, kategória A,
· Opatrenia vyvolané GES, kategória B, ktoré sa podľa konečného technického, finančného a zmluvného zaradenia členia na:
· B1 – Opatrenia vyvolané GES zahrnuté do Investičných nákladov GES a uhrádzané prostredníctvom Platieb za GES,
· B2 – Opatrenia vyvolané GES uhrádzané samostatne mimo Platieb za GES,
· Opatrenia mimo GES – modernizáciu a interiérové opravy, kategória C v rozsahu položiek C1 až C6.
4.4. Opatrenia mimo GES sa realizujú v rámci jednej Zmluvy o GES v osobitnom dielovom režime. Sú od Opatrení GES kategórie A a Opatrení vyvolaných GES podskupiny B1 a podskupiny B2 vecne, technicky, rozpočtovo, finančne, fakturačne, účtovne a kontrolne oddelené.
4.5. Náklady na Opatrenia mimo GES nevstupujú do Investičných nákladov GES, Garantovaných ročných úspor, Skutočných ročných úspor, Prebytku úspor, Výpadku úspor, Platieb za GES, Odmeny za služby ani Finančného modelu GES. Opatrenia mimo GES sú však realizované v tom istom Objekte a musia byť koordinované s energetickými, stavebnými, elektroinštalačnými, vzduchotechnickými, zdravotechnickými a prevádzkovými zásahmi.
5. Dôvody použitia rokovacieho konania so zverejnením
Verejný obstarávateľ po posúdení charakteru zákazky a možností jednotlivých postupov zadávania dospel k záveru, že sú splnené podmienky na použitie rokovacieho konania so zverejnením podľa § 70 ods. 1 písm. c) zákona o verejnom obstarávaní.
5.1. Povaha a zložitosť zákazky
· Zákazka nemá povahu štandardnej dodávky stavebných prác ani štandardného nákupu konkrétneho technologického zariadenia. Jej výsledkom má byť funkčné, technicky kompatibilné a ekonomicky udržateľné riešenie energetickej obnovy Objektu s dosiahnutím a dlhodobým garantovaním úspor energie.
· Predmet zákazky zahŕňa vzájomne závislé činnosti, najmä návrh technického riešenia, projektovanie, realizáciu stavebných a technologických opatrení, koordináciu vyvolaných stavebných zásahov, zavedenie MaR, podružného merania a energetického monitoringu, nastavenie M&V, energetický manažment, servis, údržbu a garanciu úspor počas Obdobia garancie.
· Navrhované energetické opatrenia sa musia posudzovať a optimalizovať vo vzájomných technických, energetických, prevádzkových a ekonomických súvislostiach. Analýza vhodnosti pre GES – Obvodné oddelenie Policajného zboru Košice identifikuje najmä zateplenie obvodových stien, zateplenie stropu pod nevykurovaným priestorom strechy alebo podkrovia, výmenu energeticky nevyhovujúcich okenných a dverných konštrukcií, zateplenie stropu nad suterénom, hydraulické vyregulovanie, individuálnu reguláciu vykurovania, modernizáciu vnútorného osvetlenia, MaR, energetický monitoring a energetický manažment.
· Návrh, realizácia, uvedenie do prevádzky a integrácia modernizácie vnútorného osvetlenia, systémov MaR, podružného merania a energetického monitoringu vyžadujú koordináciu odborných kapacít v oblasti stavebných konštrukcií, technických zariadení budov, elektrotechnických zariadení a energetických systémov, v rozsahu určenom Súťažnými podkladmi a Zmluvou o GES.
· Predchádzajúce rokovanie je potrebné na spresnenie technického riešenia v medziach minimálnych požiadaviek verejného obstarávateľa, na posúdenie jeho realizovateľnosti v konkrétnych podmienkach Objektu a na zladenie technických, prevádzkových, časových a ekonomických súvislostí.
5.2. Právne a zmluvné podmienky
· GES je dlhodobý zmluvný model založený na prenose rizika dosiahnutia dohodnutej úrovne úspor na Poskytovateľa GES. Zmluva o GES musí upraviť najmä rozsah Garantovaných ročných úspor, východiskový stav, metodiku M&V, zohľadnenie relevantných zmien prevádzkových a klimatických podmienok, spôsob výpočtu Skutočných ročných úspor, mechanizmus riešenia Výpadku úspor, servisné a prevádzkové povinnosti, zodpovednosť za vady, sankcie a pravidlá zmien počas trvania Zmluvy o GES.
· Zároveň je potrebné samostatne upraviť realizáciu, financovanie, fakturáciu, odovzdanie, prevzatie a zodpovednosť za vady Opatrení mimo GES kategórie C, ako aj Opatrení vyvolaných GES podskupiny B2. Tieto opatrenia sú síce súčasťou jedného koordinovaného plnenia, nesmú však byť zahrnuté do garancie úspor, Platieb za GES, Odmeny za služby ani Finančného modelu GES.
· Rokovanie je potrebné na spresnenie zmluvných mechanizmov tak, aby zmluvné podmienky primerane rozdelili riziká medzi verejného obstarávateľa a Poskytovateľa GES, zabezpečili dôsledné oddelenie kategórie A, podskupiny B1, podskupiny B2 a kategórie C a zároveň umožnili riadne a kontrolovateľné plnenie predmetu zákazky.
5.3. Finančné podmienky a riziká
· Finančná štruktúra zákazky kombinuje plnenia v režime GES a samostatne finančne oddelené Opatrenia mimo GES. Finančný model GES obsahuje Investičné náklady GES, Platby za GES a Odmenu za služby, pričom náklady na Opatrenia mimo GES kategórie C sa do tohto modelu nezapočítavajú.
· Opatrenia vyvolané GES sa v konečnej Ponuke, Štruktúrovanom rozpočte, Finančnom modeli a Zmluve o GES jednoznačne označia ako opatrenia podskupiny B1 alebo B2. Do Investičných nákladov GES a Platieb za GES možno zaradiť iba opatrenia podskupiny B1, ktoré majú priamu, konkrétnu a preukázateľnú technickú väzbu na konkrétne Opatrenie GES a sú technicky neoddeliteľné od jeho riadnej, bezpečnej a funkčnej realizácie alebo prevádzky. Opatrenia podskupiny B2 a opatrenia kategórie C sa financujú a uhrádzajú samostatne mimo Platieb za GES.
· Verejný obstarávateľ predpokladá, že financovanie energetických opatrení môže byť viazané aj na externé finančné nástroje alebo grantové schémy, ak budú dostupné a aplikovateľné. Pri Opatreniach mimo GES sa predpokladá samostatné financovanie z rozpočtových prostriedkov MV SR alebo z iného prípustného zdroja.
· Rokovanie je potrebné najmä na preverenie hospodárnosti a uskutočniteľnosti navrhovaného Finančného modelu, na jednoznačné vecné a finančné zaradenie jednotlivých plnení do kategórie A, podskupiny B1, podskupiny B2 alebo kategórie C, na vylúčenie duplicitného ocenenia a dvojitého financovania a na nastavenie finančných a zmluvných parametrov zodpovedajúcich reálnemu technickému riešeniu.
5.4. Prevádzkové a realizačné riziká
· Rekonštrukcia a modernizácia sa uskutočňuje v režimovom objekte Policajného zboru, ktorého prevádzku nemožno v plnom rozsahu prerušiť. Vybrané priestory sú prevádzkované v režime 24/7. Realizácia musí zohľadniť režim vstupu do Objektu, požiadavky na ochranu bezpečnosti prevádzky, osobných údajov a majetku, koordináciu odstávok, prístup do technických priestorov a zachovanie základnej funkčnosti Objektu počas realizácie.
· Ďalšie riziká súvisia so stavebno-technickým stavom Objektu, väzbou navrhovaných opatrení na existujúce stavebné konštrukcie a technické zariadenia, potrebou riešenia stavebných a technických zásahov vyvolaných GES a s polohou Objektu v pamiatkovej zóne mesta Košice.
· Rokovanie umožní primerane spresniť harmonogram, etapizáciu, technológiu realizácie, podmienky odstávok, režim koordinácie s prevádzkou Objektu a opatrenia na riadenie realizačných rizík bez zmeny minimálnych požiadaviek verejného obstarávateľa.
5.5. Predmet rokovania a jeho hranice
Rokovanie bude vedené so všetkými uchádzačmi, ktorí predložia úplnú základnú ponuku a splnia požiadavky verejného obstarávateľa na základnú ponuku, za podmienok zabezpečujúcich transparentnosť, rovnaké zaobchádzanie a nediskrimináciu. Rokovaním nesmie dôjsť k zmene minimálnych požiadaviek na predmet zákazky, ku zmene kritérií na vyhodnotenie ponúk, k rozšíreniu predmetu zákazky ani k zahrnutiu nákladov na Opatrenia mimo GES kategórie C alebo Opatrenia vyvolané GES podskupiny B2 do režimu GES.
Predmetom rokovania bude najmä:
· technické spresnenie navrhovaného riešenia v rámci minimálnych požiadaviek SP,
· vecné, technické a rozpočtové spresnenie opatrení kategórie A, podskupiny B1, podskupiny B2 a kategórie C,
· harmonogram, etapizácia, organizácia prác, režim odstávok a zabezpečenie prevádzky Objektu,
· návrh M&V, energetického monitoringu, energetického manažmentu, servisu a prevádzky,
· zmluvné a finančné podmienky GES a samostatný režim Opatrení mimo GES.
Predmetom rokovania nebudú:
· minimálne požiadavky verejného obstarávateľa na predmet zákazky,
· kritériá na vyhodnotenie ponúk, ich váhy a pravidlá ich uplatnenia,
· minimálna požadovaná úroveň garantovaných úspor,
· základné pravidlá oddelenia kategórie A, podskupiny B1, podskupiny B2 a kategórie C,
· pravidlo, podľa ktorého sa náklady na Opatrenia mimo GES nezapočítavajú do Garantovaných ročných úspor, Skutočných ročných úspor, Platieb za GES, Odmeny za služby ani Finančného modelu GES.
6. Posúdenie primeranosti použitia rokovacieho konania so zverejnením
6.1. Verejný obstarávateľ považuje použitie rokovacieho konania so zverejnením za primerané, nevyhnutné a v súlade so zásadami transparentnosti, rovnakého zaobchádzania a nediskriminácie.
6.2. Postup je založený na zverejnení oznámenia o vyhlásení verejného obstarávania. Účasť bude umožnená všetkým hospodárskym subjektom, ktoré splnia podmienky účasti. Rokovania budú vedené za rovnakých a vopred určených podmienok so všetkými uchádzačmi, ktorí predložia úplnú základnú ponuku. Po skončení rokovaní budú uchádzači vyzvaní na predloženie konečných ponúk, ktoré budú vyhodnotené na základe vopred určených kritérií.
6.3. Rokovanie je primeraným nástrojom na dosiahnutie technicky realizovateľného, prevádzkovo bezpečného, finančne transparentného a hospodárneho riešenia pri zachovaní základných požiadaviek verejného obstarávateľa.
7. Záver
7.1. Verejný obstarávateľ konštatuje, že pri zákazke „Košice – OO PZ, rekonštrukcia a modernizácia objektu pomocou GES“ sú splnené podmienky na použitie rokovacieho konania so zverejnením podľa § 70 ods. 1 písm. c) zákona o verejnom obstarávaní.
7.2. Povaha a zložitosť predmetu zákazky, jeho dlhodobé zmluvné nastavenie, kombinácia Opatrení GES kategórie A, Opatrení vyvolaných GES podskupiny B1 a podskupiny B2 a samostatne oddelených Opatrení mimo GES kategórie C, potreba nastavenia M&V a garancie úspor, osobitosti objektu Obvodného oddelenia Policajného zboru Košice, prevádzkové obmedzenia a technické, zmluvné a finančné riziká objektívne neumožňujú zadať zákazku bez predchádzajúceho rokovania.
7.3. Rokovacie konanie so zverejnením umožní v zákonných medziach spresniť technické, realizačné, prevádzkové, finančné a zmluvné aspekty plnenia tak, aby výsledkom bola hospodárna, transparentná, funkčná a kontrolovateľná Zmluva o GES.

Vypracoval:
XXXXX
Referent, odd. investičnej výstavby, OI SE MV SR

Dátum: _________________________________

Podpis: _________________________________


Súhlasí:
XXXX
Vedúci odd. investičnej výstavby OI SE MV SR
Dátum: _________________________________
Podpis: _________________________________

Schválil:
XXXXX
Riaditeľ odboru investícií, sekcia ekonomiky MV SR
Dátum: __________________________________
Podpis: __________________________________

